Miercuri dimineata de la 10, pret de o ora vor suna sirenele in toata tara si in Capitala. Nu va alarmati! Pompierii vor sa verifice daca sistemele de avertizare a populatiei in caz de calamitate functioneaza.

Cand auziti acel sunet ar trebui sa stiti ca intr-o situatie reala sunteti in pericol. Ar trebui sa va parasiti in graba locuintele si sa va adapostiti in subsoluri sau in adaposturile de protectie civila.

In primavara acestui an, pompierii au mai facut un astfel de exercitiu, insa, rezultatele nu au fost deloc pe masura asteptarilor. Multe dintre sirene fie nu s-au auzit suficient de tare, fie nu au functionat deloc. Inspectorii ISU au amendat atunci primariile prinse pe picior gresit.